  Виталий Пронин Конкурсэ 8 ареслэсь бадӟым нимаз адямиос но предприятиос пыриськыны быгато. Волонтёр сямен соос ужзэс пӧртэм удысъёсъя – калыклы, пӧйшуръёслы юрттӥськон, инкуазез утён яке мукет ӟеч уж лэсьтон понна проектъёс дасяны кулэ. Туэ ужрад паськытаз, ужало 12 номинациос. Кылсярысь, «Юрттыны вордскемъёс» номинациын инвалид адямиослы, оген улӥсьёслы, пӧйшуръёслы юрттон вылысь проектъёсты эскерозы. Та сяна, культура удысъя, спортэз азинтон, секыт югдуре сюрем нылпиослы юрттон, гуртэз азинтон пумысен проектъёсты витё. Тужгес устоосыз ужъёс 2 миллион манет пала грантъёс утыны быгатозы. Конкурсэ пыриськон понна куриськон 16-тӥ июнёзь гожтоно добровольцыроссии.рф сайт пыр. УД  